polyglot-tagger/wikipedia-language-snippets-filtered huggingface dataset:
Raha ny Baiboly kristiana kosa no jerena dia ao amin' ny sokajin' ny Bokin' ny mpaminany ary ao amin' ny zana-tsokajy atao hoe "Mpaminany madinika", izay mifanandrify amin' ny sokajy atao hoe Trei Assar ao amin' ny Tanakh ny Bokin' i Amôsa.
Ny fahitana fahadimy dia mitovy amin' ny ao amin' ny toko faha-7n' ny Bokin' i Daniela, dia ilay voromahery telo loha izay tsy iza fa ny fahefan' i Rôma , na ny firenena rehetra mampahory ny tany sy ny olo-marina, mivoaka avy ao an-dranomasina.
Manindry ny amin’ ny tokony handraisan’ ny tsirairay anjara sy hankatoavana an’ Andriamanitra ny boky eto, sady manantitra ny amin’ ny fiainana ara-panahy ao anaty ary ny fahitam-paminaniana ny amin’ ny tontolo feno fiadanana izay hiarahan’ ny Jiosy sy ny Jentilisa hivavaka amin’ Andriamanitra.
Araka ny fandinihan' ireo manam-pahaizana dia mizara roa na telo ny Bokin' i Zakaria ka ny fizaràna voalohany dia atao hoe Prôtô-Zakaria, ny fizaràna faharoa dia atao hoe Deoterô-Zakaria, ary ny fizaràna fahatelo dia atao hoe Tritô-Zakaria.
Tamin' ny fahatongavany teto Antananarivo dia nanatanteraka fitsidihana ara-panajana ny mpanjakavavy Ranavalona II izy ireo, ary nanolotra fanomezana ho azy dia Baiboly sy ny boky fivavahana avy tamin' ny arsevekan' i Kanterboria tamin' izany fotoana izany, dia i Archibald Tait.
Vita soamantsara ilay trano fiangonana enin-taona taty aoriana, ka dia notokanana tamin' ny 17 Aogositra 1889, ary natrehin' ny Praiministra Rainilaiarivony, izay nisolo tena ny mpanjakavavy, sy ny vice-consul-n' ny fanjakana Anglisy dia i W. Clayton Pickersgill, ary koa olo-manan-kaja hafa avy teto an-toerana sy avy any ivelany.
Ny Paska jiosy na Paka jody izay atao hoe Pesa'h amin' ny teny hebreo dia fety lehibe amin' ny Jiosy izay ankalazana sy ahatsiarovana ny fialan' ny Zanak' i Isiraely avy tao Ejipta sy ny niampitan' izy ireo ny Ranomasina Mena teo ambany fitarihan' i Mosesy ; izany dia voatantara ao amin'ny Bokin' ny Eksôdôsy ao amin' ny Baiboly.
Ny hevitra ho an'ny "Matevina Toy Ny Biriky" tonga Ian Anderson rehefa izy dia nanelingelina ny hevitry ny maro niteraka ny hafanam-po reviews fa ny teo aloha ny rakikira "Aqualung" no foto-kevitra momba ny rakikira, na dia teo aza ny fandavan'ny iray ihany ho an'ny zavatra toy izany.
Ny rakotra fanaovam-panavotana nanana ny tarehiny eo amin'ny pejy voalohan'ny gazety an-tsoratra ny anaran'"Ny St amin'i cleve Tantara sy Linwell dokam-barotra, "ary ho fampiroboroboana ny album dia nanangana ny tranonkala mifototra amin'ny journal, fotsiny hoe "StCleve", ao amin'ny ny toerana www.stcleve.com .
Ny famerenana ho an'ny rakikira efa tena tsara, miaraka amin'ny "Allmusic" ampy amin'ny 4.5 / 5-kintana, ny "Sputnik ny Mozika" amin'ny eo ho eo ny isa 4,5 / 5, ny "Farany Gitara" amin'ny 10 / 10 sy ny "Prog Archives" amin'ny 4,64 / 5.
Avoaka ho boky na trakta sy ampidirina anaty tranon-kala ireny fampianarana ireny ary atao amin’ ny fiteny maro dia maro nefa ny ankamaroan' ireo boky sy gazetiboky tany aloha dia tsy hita raha tsy any amin’ ny tranon-kala na tranom-boky hafa na ampahatsiahivin’ ny boky hafa tsy an’ ny fikambanana.
Tamin’ ny volana Jona 1917 dia nivoaka ny boky iray, izay atao hoe The Finished Mystery (azo adika hoe "Ilay Zava-miafina Tanteraka", Le Mystère Accompli amin' ny teny frantsay), izay nanangonana ny fanaovan’ i Russell heviteny momba ny Bokin’ i Ezekiela sy ny bokin’ ny Apokalypsy, izay nisy fanovonana nataon’ i Clayton Woodworth sy i George Fisher, samy mpianatra Baiboly.
Ilay atao hoe The Holy Scriptures – New World Translation (adika amin’ ny teny malagasy hoe: "Ny Soratra Masina – Fandikan-tenin'ny Tontolo Vaovao") no Baiboly amin’ ny teny anglisy ampiasain’ ny Vavolombelon’ i Jehovah nanomboka tany amin’ ny taona 1950 ka ny Soratra Grika Kristianina no vita tamin’ izay.
Nandritra ny fitondran' i Rutherford dia tsy azo atao ny mankalaza ny noely , ny mankalaza ny fetin’ ny reny (izay ataony ho isan' ny paika enti-mitaona ny olona hanohitra ny fanajana an' Andriamanitra), ny manao vaksiny , ny mandray anjara amin’ny zavatra mahakasika pôlitika.
Io fikambanana io dia nipoitra avy amin' ny fikambanana atao hoe "Bible Students" (azo adika hoe "Mpianatra Baiboly" notarihin' i Charles Taze Russell izay nandray ampahany betsaka tamin' ny fampianaran' i William Miller, indrindra tamin' ny adventisma, tamin' ny alalan' ireo mpitoriteny adventista toa an' i Jonas Wendell.
Tamin’ ny Avrily 2017, ny Fitsarana Avo any Rosia dia nandrara ny Vavolombelon’ i Jehovah, izay heveriny ho manatratra ny tanjony na amin' ny fomba inona na amin' ny fomba inona, ka nanome baiko fanakatonana ireo sampany ao amin’ io firenena io sy fandravana ny fikambanana rehetra isan-tanàna.
Ny fikambanana izay misy mpikambana miisa 175 000 ao Rosia dia nampangaina ho manimba ny fianakaviana, ho mamporisika ny olona amin’ ny fankahalana, ary mihevitra ny mpitondra ao Rosia fa loza ho an’ ny fiainan’ ny olombelona ny Vavolombelon' i Jehovah.
Amin’ ny Vavolombelon’ i Jehovah dia mitovy lanja amin’ ny Soratra Hebreo sy Aramianina ny Soratra Grika Kristianina nefa misy zavatra andidian’ Andriamanitra ao amin’ ny Soratra Hebreo sy Aramianina izay lazainy fa niara-nifarana tamin’ ny Lalàn' i Mosesy, ohatra ny fanajana ny andro Sabata.
Ny Protestanta malagasy dia miantso ilay taratasy hoe Epistily ho an'ny Efesiana izay hafohezina amin'ny hoe Efesiana; fa ny Katolika malagasy kosa manao azy hoe Epistolàn'i Masindahy Paoly na Taratasin'i Masindahy Paoly ho an'ny Efezianina izay hafohezina amin'ny hoe Efezianina.
Mandrakotra ny iray ampahatelon' ny velaran-tanin' i Israely i Galilea, avy any Dana any avaratra, am-pototry ny tendrombohitra Hermôna, hatrany amin' ny tendrombohitr' i Karmela sy i Gilbôa any atsimo, ary avy any amin' ny lohasahan' i Jôrdana any atsinanana hatrany amin' ny moron' ny Ranomasina Mediteranea any andrefana, ka mamakivaky ny lemak' i Jezrela sy Ako.
Ny Tanakh, Tanak na Thanak izay atao hoe koa Baiboly hebreo dia fitambaran' ny boky mitovy amin' izay hita ao amin' ny Testamenta Taloha araka ny lisitry ny boky ao amin' ny Baiboly prôtestanta, ka ampiasaina ao amin' ny fivavahana jiosy .
Ao amin’ ny Septanta na Septoaginta sy ny Volgata anefa dia atao hoe Bokin’ ny Fanjakana voalohany sy faharoa sy fahatelo ary fehefatra ireo boky efatra mifanarakaraka, dia ny Samoela voalohany sy ny Samoela faharoa sy ny Mpanjaka voalohany ary ny Mpanjaka faharoa.
Mahazo rano ao an-kaviany avy amin' ny oeda izay mivarina avy amin' ny kitohatoha-baton' i Transjôrdania sady misintona rano avy amin' ny tangorontendrombohitr' i Ajlona izy avy eo mivarina any amin' ny Ranomasina Maty izay 392 m ambanin' ny ranomasina.
Miditra ao Israely i Jordana ka mamakivaky ny farihin-konahona avy ao amin’ny Lohasahan' i Hola vokatry ny fisiana tohadrano vato voa-janahary; avy eo dia miditra amina lalan-tery mankany amin’ny farihin' i Tiberiada izay any amin’ny 17 km any ambany.
Teo anelanelan’ny nahazoan' i Pômpeio an' i Jodia sy ny nandravana ireo Fanjakana jiosy tamin' ny taona 70, dia nisy tahotra sy fanantenana ny amin' ny andro farany izay nahazo ny Jiosy sasany nihevitra fa antomotra ny fahatongavan' ny Mesia na ny fiafaran' izao tontolo izao.
Tao amin' ny ony Jordana no nanaovan' i Joany batemy an' i Jesoa, araka ny voasoratra ao amin’ ny Evanjely ao amin' ny Baiboly ary mbola misy toerana izay namboarina ao amin’ ny fialan' i Jordana ny farihy Tiberiasy hanaovana batisa ireo Kristiana mpanao fivahiniana masina.
"Ary fantatrareo koa ny lalana ho any amin' izay halehako. Hoy Tomasy taminy: Tompoko, tsy fantatray izay alehanao; ka hataonay ahoana no fahafantatra ny lalana? Hoy Jesosy taminy: Izaho no lalana sy fahamarinana ary fiainana; tsy misy olona mankany amin' ny Ray, afa-tsy amin' ny alalako. " .
Ny Bokin' i Nehemia dia atao hoe 2 Esdras ao amin' ny Volgata fa mitambatra amin' ny Bokin' i Ezra kosa izy ao amin' ny Baiboly ôrtôdôksa etiôpiana ka manome boky tokana atao hoe 1 Izra izay tsy iza fa ny Ezra-Nehemia ihany.
Mba hiadiana amin’ ny fanararaotan' ireo Jiosy nanan-karena avy any Babilôna ny mahatra, dia nanao fanavaozana ara-tsôsialy i Nehemia, ka noraràna ny fampitrosana misy zana-bola be loatra sady nofoanana ny trosan’ ireo mahantra ary naverina amin’ ny tompony ny fananana natao antoka.
Isan’ireo atao hoe Mpaminany madinika roa ambin’ny folo izay zana-bondron’ny Bokin'ny mpaminany ny Bokin’i Nahoma ao amin’ny Baiboly kristiana fa sokajin’ireo Mpaminany taoriana izay zana-bondron’ny Nevi'im izy ao amin’ny Tanakh.
Ny Bokin' i Tôbia na Bokin' i Tôbita dia boky ao amin'ny Baiboly amin'ny fiteny grika atao hoe Septoaginta na Septanta izay mitatitra ny tantaran'ny Israelita iray atao hoe Tobia isan'ny fokon'i Neftaly izay nasesitany tany Ninive sady lasa jamba raha nilatsahan'ny taim-borona tamin'ny masony.
Tamin' ny voalohany dia mpianatr' i Joany Batista izy nefa rehefa nasehon' i Joany mpanao batisa fa i Jesoa no "ilay Zanakondrin' Andriamanitra izay hitondra ny fahotan' izao tontolo izao" , dia nanaraka an' i Jesoa izy ka tsy nisaraka taminy intsony.
Ny hoe Epistily na Taratasy na Epistola dia sokajin-dahatsoratra miendrika taratasy ifandefasana ka ilazana indrindra ireo boky ao amin' ny Baiboly izay manana izany endrika izany mba hifampiresahan' ny mpanoratra amin' ny olona na fiangonana iray na ny olona rehetra tsy an-kanavaka.
Toraka izany koa ny ambaran' i Eosebio avy any Kaisarea tamin' ny taonjato faha-4: "Nitory teny tamin' ny Hebreo aloha i Matio. Satria tokony handeha any amin' ny olona hafa koa izy, dia nankininy amin' ny soratra natao amin' ny fiteny nitaizana azy ny filazantsarany, izay misolo tena azy ankoatra izany, amin' ny alalan' ny soratra, ho an' ireo izay hilaozany".
Eto dia miankina amin' ny tantara nataon' i Papiasy i Eosebio, izay nosoratana tamin' ny taona 120 eo ho eo, sady nanamarika an' izao: "Noho izany dia nanangona tamin' ny fiteny hebreo ny teny i Matio ka nanao fivoasana an' izany ny tsirairay araka ny fahaizany " .
Tsy miombon-kevitra amin' io petra-kevitra io ny manam-pahaizana satria tsy misy sisa tavela tamin' izany soratra voalohany izany, araka ny ampahatsiahivin' i Élian Cuvillier, izay milaza hoe: "Ankoatr' izany, mahavariana raha ny vavolombelona nanatri-maso no mampiasa loharano faharoa mba hanoratany ny fitantarany manokana".
Ampitovina amin' i Levy zanak' i Alfeo i Matio satria atao hoe Matio koa ity lehilahy ity ao amin' ny Filazantsaran' i Matio nefa ireo andininy ao amin' ny Filazantsaran' i Marka sy ny an' i Lioka mitovy zavatra lazaina amin' io dia miantso azy hoe Levy.
Amin' ny mpanaraka ny lovantsofina dia tsy manalasala ny fiaviana jiosin' ilay mpanoratra: ataony hoe "sinagôga" ny fiangonana, sady ampahatsiahiviny no ataony ohatra i Jôba sy i Abrahama ary i Rahaba, ampiasainy matetika ny soratry ny Testamenta Taloha.
Miantefa amin' ny "foko roa ambin' ny folon' ny vahoakan' Andriamanitra any am-pielezana" ilay Taratasy, dia "foko" entiny ilazana ny Kristiana, izay azo ampitahaina amin' ny vahoakan' Andriamanitra ao amin' ny Fanekem-pihavanana taloha nahitana ny fokon' i Israely roa ambin' ny folo.
Ny Epistilin' i Jakôba dia fitambaran-toromarika sy fananarana ary famporisihana momba ny fitondrantena izay milahatra nefa tsy misy fifanohizana mazava, sady sahala amin' ny fomba fanoratra ao amin' ny Bokin' ny Ekleziastika sy ny bokim-pahendrena apôkrifa jiosy hafa no nanoratana azy.
Ireo olana ireo dia matetika tapa-kevitra ny ho tratra ny virtoaly fantsona fa dia mihazakazaka ny DCF: ny foibe hevitra ao ambadiky ny hetsika amin'ny protocol no permutation ny fifandirana eo amin'ny tolàm mba kely ny tolàm-ny fanaraha-maso , fa tsy ny data zana-kazo, mba hamonjy ny passante.
Rehefa hiala aina ny fotoana fa ny nodes izany dia manana zana-kazo mba ho nalefa tany ezaka mba hibodo ny fantsona amin'ny dingana ihany, fa amin'ny fotoana samy hafa (mampiasa ny algorithm ny mimari-droa exponential fihemoran'ny ampiasaina amin'ny CSMA/CD), mba hampihenana ny mety ny ady.
Ivelan'ny ny fivezivezena ny mpampiasa, iray hafa mety ho antony mahatonga ny dia ny ambany faneva tsara, izay midika fa ambany ny tahan'ny ny angona fifindran'ny - ao amin'ny BSS, rehefa station fantariny raha misy ny fantsona iray hafa mba hahita AP izay ianao dia hahatratra ny kalitao ambony fifandraisana.
Tany am-piandohana na inona na inona toy izany fe-potoana tsy misy ny fifaninanana, ny AP mandefa ny rehetra ny nodes ao amin'ny toe synchronization , ary avy eo dia mizara ny fotoana fametrahan'entan'ny mpianatra izay ahitana sy manendry ny isaky ny toby fiantsonana ny fiarovana petra-bola boaty izay iray ihany no afaka ataon-drizareo na hahazo angon-drakitra.
Ny zana-kazo avy amin'ny node A ho A node B atao na ho azo avy amin'ny ny AP ary avy eo dia avy amin'ny AP ny B , na mivantana avy A ny B tany ny petra-bola azo antoka vata ny A. Ny manomboka ny tsirairay slot dia nidika koa amin'ny alalan'ny fandefasana jereo box Fitsapan-kevitra avy amin'ny AP ny node fa manana ny amin'izao fotoana izao ny boaty.
Ny fototra protocol, MAC an'ny 802.11 no DCF, izay mifototra amin'ny fomba CSMA/CA, raha mbola ao ilay drafitra WLAN ny DCF ny fanampiny protocol PCF izay, manararaotra ny AP manolotra ny terminal raha mila mahazo ny vahoaka ny haino aman-jery tsy misy fifaninanana sy ny ady.
Ny olana amin'ny zavatra tsy misy fanafany intsony ny lainga ao ny zava-misy fa raha ny terminal C dia ny fampitana ny terminal B, hafa terminal Iray te-handefa tahirin-kevitra mba B fa avy isan-karazany ny C dia tsy mahita fa ny fantsona dia be atao, ary dia ataon-drizareo.
Ny mifanohitra amin'izany olana ny sarona ny terminal dia ny terminal dia mety tsy mamindra-javatra hafa terminal B, mieritreritra fa ny fantsona dia variana satria fantariny raha misy ny fifindran'ny avy amina terminal C ny terminal D. C sy D fa avy isan-karazany B, ka raha ny marina izany dia tsy ho amin'ny ady.
Ny fitsipika an'ny 802.11 dia matetika fantatra amin'ny anarana hoe "WiFi" satria ny WiFi Fifanarahana, fikambanana iray tsy miankina ny mpanao ihany, dia manome taratasy fanamarinana ho an'ny vokatra latsaka ao anatin'ny fepetra arahana an'ny 802.11.
Toy izany koa ny WiFi ny teknolojia dia mamela ny fifandraisana eo amin'ny roa fitaovana eo amin'izy ireo, ny fifandraisana ny solosaina manokana amin'ny faritra misy tambajotra sy ny solosaina hafa, ary avy eo dia amin'ny alalan'ny azy ireo ny Aterineto.
Norarany ny sorona atao amin’ i Ahriman sy amin’ ireo mpanompony, dia ireo andriamanitra ambany tao amin’ ny vondron’ andriamanitr’ i Persia izay maneho am-panoharana ny herin’ ny fanahy ratsy ao amin’ ny fanekem-pinoana vaovao nataon’ i Zaratostra.
Ny zavatra tsara rehetra dia avy amin’ ny fielezan’ i Ahura Mazda izay manome azy endrika sy fisiana: io no atao hoe Spenta Mainyu sy ireo zavatra enina manampy azy, dia ny Fanahy Tsara sy ny Fahamarinana sy ny Fahefana sy ny Fanoloran-tena sy ny Fahasalamana ary ny Fiainana.
Ny Epistily voalohany ho an' i Timôty na Epistola voalohany nosoratan' i Masindahy Paoly ho an' i Timôte na Taratasy voalohany nosoratan' i Masindahy Paoly ho an' i Timôte dia boky ao amin' ny Testamenta Vaovao ao amin' ny Baiboly, izay anisan' ireo atao hoe epistily.
Niova be ny toe-draharaha ara-pôlitika teo amin' ny firenena tamin' ny taona 1883, noho ny ady nisy teo amin' ny Frantsay sy ny Malagasy, ary norarana ny fikambanana katôlika toy ny fiangonana sy ny institosiona hafa, noroahina ireo misiônera frantsay nitondra ny fivavahana katôlika teto Madagasikara.
Ao koa ireo boky atao hoe Boky voalohan' ny Mekabiana sy ny Boky faharoan' ny Mekabiana ary ny Boky fahatelon' ny Mekabiana izay hita ao amin' ny Baiboly ôtôdôksa ampiasain' ny Fiangonana ôrtôdôksa etiôpiana nefa tsy hita ao amin' ny Baibolin' ny fiangonana hafa.
Tamin' ny nanamafisana indray ny jodaisma rabinika, mba hiavahany amin' ny kristianisma izay vao niforona, dia navela ny lahatsoratra grika fa ny lahatsoratra hebreo no noraisin' ny Jiosy, ary nampiasa ny fiteny hebreo ny jodaisma rabinika fa ny kristianisma kosa nampiasa ny fiteny grika.
Na dia misy ireo mihevitra fa misy zavatra diso ao amin' ny Septoaginta, dia izao no lazain' i Pierre Gilnert: "Ny ankamaroan' ny soratry ny Testamenta Taloha tsiahivina ao amin' ny Testamenta Vaovao dia nalaina avy ao amin' ny dikan-teny grika Septoaginta izay misy tsy fitovizany amin' ny soratra fototra hebreo".
Ny Baiboly atao hoe Septoaginta na Septanta , izay fantatra amin' ny tarehimarika rômana hoe LXX , dia dikan-tenin' ny Baiboly hebreo nampanaovin' i Ptôlemaiôsy II amin' ny teny grika kôine izay natao ho an' ireo Jiosy any am-pielezana efa tsy mahay teny hebreo.
Ny Bokin' ny Mpaminany dia ny Isaia , ny Jeremia, ny Ezekiela, ny Daniela , ny Fitomaniana, ny Hôsea , ny Jôela , ny Amôsa , ny Obadia , ny Jôna , ny Mika , ny Nahoma, ny Habakoka ny Zefania , ny Hagay , ny Zakaria ary ny Malakia .
Izany fampianara-diso izany dia ny fampianaran’ ny filôzôfa izay mampifangaro finoana isan-karazany amin’ ny fivavahana jiosy (toy ny fivavahana amin’ ny anjely sy ny tsy maintsy hanatanterahana famoràna) izay miendrika fampijalian-tena hahazoana famonjena .
Ny valisoan’ ny hatsaram-panahy dia ny Fahendrena ; izany dia mametraka ny olan’ ny ny olo-marina iharan’ ny fanenjehana kokoa noho ny olon-dratsy izay tsy mahita afa-tsy ny zava-misy amin’ izao fiainanan eto ambonin’ ny tany amin’ izao fotoana izao, ka mitarika azy hanao zavatra mihoa-pampana.
Izy no nipoiran’ny fampanjariana fehezan-dalàna ireo fitsipika isan-karazany nifehy ny fivavahana sy ny fiaraha-monina jiosy, indrindra ireo izay mifehy ny fanompoam-pivavahana ao amin’ny Tempoly sy ny famaritana ny boky filamatry ny finoana .
Rehefa nampijaly zazalahy iray ny demony atao hoe Orniasy tamin' ny fangalarana ny antsasaky ny karamany sady nitroka ny heriny avy teo amin' ny ankiben' ny tanany ankavanana, dia nivavaka tao amin' ny Tempoly i Sôlômôna ka notoloran' ny arkanjely Mikaela peratra miaraka amin' ny tombokasen' Andriamanitra teny aminy hahafahany mibaiko ny demony.
Tamin' ny teny grika no nanoratana ilay testamenta tamin' ny voalohany sady ahitana lohahevitra teôlôjika sy majika maro izay avy tamin' ny Kristiana sy Jiosy miraika mankany amin' ny fedrà sy ny fanandroan-kintana grika izay manambara ny maha soratra kristiana niaina tao amin' ny tontolo grika an' io boky io.
Ny teny hoe Fanahy tsy miaraka amin' ny hoe Masina, dia heverina fa ny fanahy mpamorona avy amin' Andriamanitra nentiny namelomana an' i Adama, sady nanindry mandry na nitsilo tamin' ny fomba maro samihafa ny irak' Andriamanitra toa an' i Jesoa sy i Abrahama.
Teo amin' ny tantara dia nisy ireo nihevitra ny Fanahy Masina ho iray amin' ireo fomba fiseho telon' ilay Andriamanitra tokana, izany no atao hoe môdalisma: ny Ray sy ny Fanahy Masina dia tsy iza fa ilay Andriamanitra tokana tonga nofo tao amin' i Jesoa Kristy ihany.
Ankehitriny dia misy ny fiangonana izay manaiky fa Andriamanitra mahaleo tena fa tsy personan' Andriamanitra tokana ny Fanahy Masina, tsy iza izany fa ny fiangonana ao amin' ny Hetsika Olomasin' ny Andro Farany , ka tena fantatra amin' izy ireo dia ny Fiangonan' i Jesoa Kristy ho an' ny Olomasin' ny Andro Farany.
Ny Fanekem-pinoana nikeana dia nisy tovana natao taty aoriana ka nampidirin' ny Fiangonana Tandrefana miteny latina ny teny hoe "sy tamin' ny Zanaka" izay nanova ny tokony hinoana momba ny fifandraisan' ny Fanahy Masina sy ny Zanaka ka lasa mivoaka avy amin' ny Ray sy ny Zanaka ny Fanahy Masina.
Anisan' izany ny ao amin' ny Bokin' ny Genesisy , ny ao amin' ny Bokin' ny Salamo :13; 98 :1), ny ao amin' ny Bokin' i Jeremia , ny ao amin' ny Boky faharoan' i Samoela , ny ao amin' ny Bokin' i Isaia , ary ny ao amin' ny Bokin' i Jôela .
Tsy eken' ny Fiangonana Tatsinanana (anisan' izany ny Fiangonana ôrtôdôksa sy ny Fiangonana armeniana) anefa ny nampitsofohan' ny Fiangonana Tandrefana ilay hevitra hoe "nivoaka tamin' ny Zanaka koa ny Fanahy Masina" izay nomena ny anarana latina hoe Filioque .
"10 Izy ireo kosa anefa niodina sy nampalahelo ny Fahaniny Masina; ka dia tonga fahavalon' izy ireo izy tamin' izay, ary ny tenany no niady tamin' ireny 11 Dia nahatsiaro ny andro fahiny, ny andron' i Moizy, ny vahoakany! Aiza ilay nitondra niakatra avy tamin' ny ranomasina, ny mpiandry ny andian' ondriny? Aiza ilay nametraka teo amin' izy ireo, ny Fanahiny Masina"
Ao amin' ny Fanekem-pinoana apôstôlika (izay tsy ampiasain' ireo Fiangonana Tatsinanana, anisan' izany ny Ôrtôdôksa) dia tsy ahitana afa-tsy ny hoe "Mino ny Fanahy Masina aho", ka tsy ahafantarana na persôna na Andriamanitra ny Fanahy Masina.
Tamin' ny fotoana nisehoan' ny tantara ao amin' ny Filazantsara , dia nisy fadin-tseranana sy antoko-miaramila rômana teo ambany fibaikoan' ny mpifehy iray i Kafarnahoma; izany dia manazava kokoa ny fisian' ny apôstôly Levy na Matio, izay mety nanana trano fiasana tao hakany hetra amin' ny mpanjono sy ny mpivarotra eo an-tsisintany.
I Betsaida, izay tanàna kely teo akaikin' i Kafarnahoma teo amoron' ny farihin' i Tiberiada, nefa miorina teny an-dafin' i Jordana, dia lazaina ao amin' ny Testamenta Vaovao fa tanàna nipoiran' i Petera sy i Andrea rahalahiny ary i Filipo ary mety misy fifandraisany amin' i Natanaela.
Ny Bokin' ny Jobily dia mitantara ny fiavian' ny anjely tamin' ny andro voalohan' ny Famoronana sy mitantara ny fomba nahatonga ny anjely sasany ho potraka raha niray ara-nofo tamin' ny vavin' ny zava-mety maty, ka niteraka karazan' olon-goavambe atao hoe Nefilima, avy eo nitaranaka ny atao hoe Elioud.
Noho izany amin' ny farany, ny fahotana rehetra sy ny fangirifiriana dia hisava ary ny olona hiaina hatramin' ny faha-1000 taonany ao anaty fahasambarana sy fiadanana, ary aorian' ny fahafatesana, dia higoka ny tsy feteza-maty voatahy amin' ny tontolon' ny fanahy.
Ny Prôtestanta malagasy sy ny ankamaroan' ny Kristiana malagasy tsy katôlika dia manao hoe Epistily voalohany ho an' ny Tesalôniana fa ny Katôlika malagasy kosa manao azy hoe Epistolà na Taratasy voalohan' i Masindahy Paoly ho an' ny Tesalônisianina .
Ny Bokin' ny Levitikosy na Bokin' ny Levitika na Bokin' ny Fisoronana izay hafohezina amin' ny hoe Levitikosy na Levitika na Fisoronana dia boky fahatelo ao amin' ny Baiboly, hita ao amin' ny Testamenta Taloha, izay miresaka sy mitantara ny amin' ny fanompoam-pivavahan' ny Israelita izay nankinina tamin' ny fokon' i Levy.
Ity fizaràna ity dia mitantara ny nanokanana an' i Aarôna sy ireo zanany amin' ny asam-pisoronana, miresaka ny amin' ny fisoronana voalohany nataony, ny nanasaziana an' i Nadaba sy Abiho tamin' ny nanaovany fanatitra tsy ara-dalàna, ary miresaka antsipiriany maro momba ny mpisorona.
Anterina mafy ao amin' io filazantsara io ny helok' i Herôda sy ny an' ny Jiosy miohatra amin' ny an' i Pilato sy ny Rômana: ilay ampahan-dahatsoratra dia manomboka amin' ny fandavan' i Herôda sy ny Jiosy hanasa tanana tahaka an' i Pilato, alohan' ny hanamelohana an' i Jesoa.
Taorian' ny fanomboana an' i Jesoa miaraka amin' ny jiolahy roa, ny vatan' i Jesoa dia napetraka tao amin' ny fasan' i Jôsefa avy any Arimatea izay voahidy tateraka sady nambenana miaramila rômana araka ny fangatahan' ny manam-pahefana jiosy, fa ny mpianatr' i Jesoa izay noroahina kosa dia namitsaka.
Tokony ho tamin' ireo taona faraparany amin' ny taonjato voalohany no nanoratana ny Boky fahefatr' i Ezra ary tokony ho Fariseo tsy nonina tao Palestina no nanoratra azy satria ireo olona tena misongadina ao dia miresaka an-kolaka fivahiniana any ivelan' i Palestina.
Mizara telo tsy mitovy ny boky izay misy toko 16, ka ny tapany voalohany atao hoe 5Esdrasa sy ny tapany faharoa lehibe indrindra izay atao hoe Apôkalipsin' i Esdrasa na 4Esdrasa, izay fitambarana fahitana fito, ary ny tapany fahatelo izay atao hoe 6Esdrasa.
Ny Fiangonana Ôrtôdôksa Grikan' i Aleksandria sy Afrika Manontolo dia tsy afangaro amin' ireo Fiangonana ôrtôdôksa hafa ao Aleksandria toy ny Fiangonana Ôrtôdôksa Kôptan' i Aleksandria na Fiangonana Ôrtôdôksa Tatsinanan' i Aleksandria.
Ny Fiangonana Ôrtôdôksan' i Aleksandria sy Afrika Manontolo na Fiangonana Ôrtôdôksa Grikan' i Aleksandria sy Afrika Manontolo na Fiangonana Ôrtôdôksa Tandrefan' i Aleksandria sy Afrika Manontolo dia sampana mahaleotenan' ny Fiangonana ôrtôdôksa tatsinanana izay misahana ny Kristiana ôrtôdôksa any Ejipta sy eran' ny kôntinentan' i Afrika.